Itakoatiara

Itakoatiara () – miestas ir savivaldybė Brazilijos šiaurėje, Amazonės valstijoje, 250 km į rytus nuo Manauso. Išsidėstęs kairiajame Amazonės krante, šalia didelės Risko salos upėje ir Kanasario ežero. Į miestą veda kelias iš Manauso. Upių uostas, oro uostas. Verčiamasi daugiausia miškų kirtimu ir medienos apdirbimu, taip pat baldų gamyba, maisto pramone. Auginami manijokai, bananai, kukurūzai. Žvejyba.

Savivaldybės plotas – 8892 km², gyventojų skaičius – 104 046 (2021 m.).BRAZIL: Amazonas, citypopulation.de


 Istorija 
Miesto pavadinimas tupių–gvaranių kalbomis reiškia 'išpaišytas akmuo'.

Dabartinės savivaldybės teritorijoje jėzuitai misijas pradėjo steigti XVII–XVIII a. Miestelis, pradžioje vadintas Serpa, įkurtas 1759 m.

Dabartinis Itakoatiaros miestas sudarytas 1874 m.Itacoatiara, IBGE

 Šaltiniai 

Kategorija:Amazonės valstijos miestai